Biserica Sfântului Mormânt
Cu binecuvântarea starețului, a călătorit ca pelerin la Ierusalim pentru a vizita locurile sfinte și a se închina la Mormântul Mântuitorului. A vizitat apoi locurile sfinte din Egipt (Muntele Sinai, Alexandria) și Siria (Antiohia, Damasc), după care s-a întors la Ierusalim unde a slujit timp de 12 ani ca îngrijitor de candele în Biserica Sfântului Mormânt. Patriarhul Gherman al Ierusalimului (1537-1579), cu care era înrudit, l-a hirotonit preot. În cei 12 ani cât a slujit la Ierusalim s-a retras periodic pentru singurătate în pustia Iordanului, unde postea zile în șir.